Odense Adresse-Contoirs Efterretninger, 1842-09-22
Ved Slutningen af Boet efter Kammerherre Benzon har det viist sig, at den Deel af hans efterladte Formue, der saaledes blev at tillægge det Benzonske Familielegat, beløb sig til 157,814 Rbd. 30 s. Dette sidste Legats Hoveddiemeed er at oprette Livrenter for den Benzonske Familie, hvortil henregnes alle mandlige og qvindelige Descendenter af Testators Fader, afgangne Kammerherre Christian Benzon, og dennes ligeledes afgangne Hustru Christiane Albertine Heinen. Desforuden er der paalagt Legatet en temporair Byrde af nogle Pensioner, der ere tillagte forskjellige af Testator opgivne Personer, hvilke Pensioners Beløb ved Testators Død udgjorde c. 2800 Rbd. aarlig, ligesom nogle een Gang for alle bestemte, mindre betydelige Summer ere tillagte Kniplingsskolen i Odense, de i Odense Fattiggaards Syeskole ved Testators Død antegnede Pigebørn til Confirmationsudstyr og de af Testator De udsatte Pleiebørn, foruden at Legatet ogsaa indtil videre har at besørge Vedligeholdelsen af Gravmindet for Testators tidligere afdøde Hustrue. Legatet skal bestyres af to duelige, redelige og vederhæftige Mænd. Til første Administratorer ere af Testator udnævnte Kammerherre Ch. Benzon til Christiansdal (Testators Brodersøn), og practiserende Læge P. A. Scholten (Testators ovenmeldte Søstersøn. Af det Benzonske Familielegat skal der udbetales en Sum af 16,000 Rbd., for dermed at fundere det Benzonske Legat til Fyens Stiftamtmænds og Biskopper ugifte Døttre. Jfølge Fundatsen for dette Legat, der findes Familielegatets Fundats tilføiet, skal der af bemeldte Capitals Renter oprettes 8 Portioner, hver paa 80 Rbd., af hvilke de 4 tilfalde Stiftamtmændenes, de 4 Biskoppernes ugifte Døttre. De Benzon Gersdorffske Legater, til hvilke efter det oven bemærkede en Capital af 50,000 Rbd. af Testators efterladte Formue er henlagt, skulle, ifølge Fundatsen af 21 April 1837, ikke træde i Virksomhed, førend bemeldte Capital, under Bestyrelse af Administrationen for det Benzonske Familielegat, ved Tillæg af Renter og Renters Renter er stegen til en Sterrelse af 120,000 Rbd. Disse 120,000 Rbd. blive at fordele mellem de Efternævnte 14 med hiint Navn betegnede specielle Legater: 1. Legatet til Fyens Stifts Almueskolevæsen, i Særdeleshed paa Landet, erholder 30,000 Rbd., af hvis Renter igjen 1000 Rbd. aarlig i 30 paafølgende Aar udsættes som Capital, hvorved denne efter det nævnte Aaremaal vil være stegen til det Dobbelte. 2. Legatet til Enker i Odense erholder 15,000 Rbd., hvis Renter anvendes til at udrede 16 Pensioner, nemlig 8, hver paa 50 Rbd., og 8, hver paa 25 Rbd. 3 Til usædelige Forældres Børns Opdragelse og forvildede unge Menneskers moralske Forbedring oprettes et Legat paa 11,500 Rbd., som efterhaanden skal forøges til 16,000 Rbd. 4. Odense Byes Kæmnerkasse er der tillagt et Legat af 12,000 Rbd. 5. Legatet til Odense Fattigvæsens Haandgierningsskole skal anvendes til aarligen at udrede 265 Rbd. i Confirmationsudstyr og Opmuntringspræmier til Eleverne og 50 Rbd. til Formanden for Fattigcommissionen, der skal administrere Legatet. Det aarlige Overskud af den Legatet tillagte Capital, 10,000 Rbd., skal tilfalde Odense Fattigvæsens Kniplingsskole, eller, dersom den skulde være gaaet ind, uddeles mellem 12 af Odense Byes Huusarme, der dog ikke i de sidste 5 Aar maae have nydt Understøttelse af Fattigvæsenet. 6. Legattet til St. Knuds Kirke i Odense, hvortil bliver henlagt 60000 Rbd., skal, saasnart det er funderet, overtage Vedligeholdelsen af Testators Hustrues Gravminde. 7. Et Legat til Præmiepensioner, for Tjenestetyende i Odense funderes med 5000 Rbd. 8. Et Legat til uformuende Skattendere i Odense er der tillagt 4000 Rbd. 9. Legatet til uformuende Syge i Odense, der skal bære Navn af Bøiesens Minde, erholder 30000 Rbd. 10. Legatet til Odense Byes borgerlige Skyttelang, som skal anvendes deels til Forhøielse af Laugets Præmier, deels til at lette Deeltagerne de med Beværtningen forbundne Omkostninger, skal der tillægges en Capital af 2500 Rbd., som skal staae under Communalbestyrelsens Forvaltning. 11. Legatet til Odense Fattiges Vinterbespiisning, som skal bestyres af Fattigcommissionen og anvendes til de i Odense forsørgelsesberettigede Fattiges Bespiisning i de tre strængeste Vintermaaneder, erholder en Sum af 2000 Rbd. 12. Asylet i Odense er der tillagt et Legat af 1000 Rbd., som i Tilfælde af, at Asylet skulde gaae ind, skulle tilfalde Legatet No. 11 til Odense Fattiges Vinterbespiisning. 13. Til Opførelsen af et grundmuret Liighuus i Odense, hvori Odense Sognedistrikters Beboere kunne lade de i deres Huse afdøde Personer henbringe, er der henlagt et Legat paa 30000 Rbd. 14. Til Opførelsen af nye velindrettede Varetægtsarrester i Odense er bestemt et Legat paa 15,000 Rbd., hvis Bestyrelse skal overdrages en Commission, bestaaende af Odense Magistrat og Borgerrepræsentanter og de Herredsfogder, som have eller maatte erholde deres Arrester i Odense.